

REPUBLIKA HRVATSKA

VUKOVARSKO-SRIJEMSKA ŽUPANIJA

 OPĆINA VRBANJA

**OPĆINSKO VIJEĆE**  
Klasa: 551-01/25-01/46

Urbroj: 2196-31-01-1-25-1

Vrbanja, 2. rujna 2025.

Na temelju članka 30. Statuta Općine Vrbanja ("Službeni vjesnik" Vukovarsko-srijemske županije br. 5/13, 1/18 i 4/21), Općinsko vijeće Općine Vrbanja na svojoj 3. sjednici održanoj dana 2. rujna 2025. godine d o n i j e l o j e:

**PROGRAM**

**o ostvarivanju prava**

**na jednokratnu novčanu pomoć osobama koje sklapaju brak**

**Članak 1**.

Ovim Programom utvrđuju se kriteriji te načini ostvarivanja prava na jednokratnu novčanu pomoć, iz proračuna Općine Vrbanja, osobama koje sklapaju brak prvi put.

**Članak 2.**

Jednokratna novčana pomoć prilikom sklapanja braka iznosi 1.000,00 EUR po pojedinom zahtjevu.

**Članak 3.**

Pomoć prilikom sklapanja braka je pomoć koja se odobrava supružnicima koji su prvi put sklopili brak na području Općine Vrbanja od kojih jedan od njih ima prebivalište na području Općine Vrbanja najmanje 1 godinu, računajući unatrag od dana sklapanja braka , te koji ostaju živjeti na području Općine Vrbanja najmanje godinu dana.

**Članak 4**.

Postupak za ostvarivanje prava iz članka 2. ovog Programa pokreće se na temelju Javnog poziva koji objavljuje općinski načelnik.

Pravo na pomoć prilikom sklapanja braka ostvaruju supružnici koji brak sklapaju od dana stupanja na snagu ovog Programa, a za svaku iduću godinu pravo na pomoć prilikom sklapanja braka ostvaruju supružnici koji sklapaju brak u razdoblju od 1. siječnja tekuće godine do 31. prosinca tekuće godine.

Javni poziv će se objaviti na oglasnoj ploči Općine Vrbanja i na web stranici Općine Vrbanja [www.opcina-vrbanja.hr](http://www.opcina-vrbanja.hr)

Zahtjevi za isplatu jednokratne novčane pomoći prilikom sklapanja braka podnose se Jedinstvenom upravnom odjelu Općine Vrbanja od dana objave natječaja.

Javni natječaj je otvoren od dana objave do 31.12.2025. godine ili do isteka sredstava osiguranih za tu namjenu.

**Uz zahtjev za pokretanje postupka za ostvarivanje prava utvrđenih ovim Programom, korisnici prava dužni su priložiti potrebne isprave, odnosno dokaze potrebne radi utvrđivanja postojanja uvjeta potrebnih za ostvarivanje prava utvrđenih ovim Programom i to:**

* **Preslika vjenčanog lista,**
* **Preslike osobnih iskaznica (ili uvjerenje o prebivalištu)**
* **Izjava o zajedničkom kućanstvu,**
* **Preslika računa**

Jedinstveni upravni odjel će u roku od 30 dana od dana zatvaranja Javnog poziva, utvrditi isprave, odnosno dokaze koje je korisnik prava dužan priložiti uz obrazac zahtjeva za ostvarivanje prava koji će također biti dostupan na web stranici Općine Vrbanja [www.opcina-vrbanja.hr](http://www.opcina-vrbanja.hr).

**Članak 5.**

Odluku o ostvarivanju prava utvrđenih ovom Odlukom, za svaki pojedini zahtjev donosi općinski načelnik samostalno, te sa korisnicima novčane pomoći sklapa ugovor. Na odluku općinskog načelnika žalba nije dopuštena.

Korisnik jednokratne novčane pomoći prije zaključenja ugovora mora dostaviti Davatelju poticaja, Općini Vrbanja, bjanko zadužnicu najmanje u vrijednosti dodijeljenog poticaja ovjerenu kod javnog bilježnika.

U slučaju da korisnik novčane pomoći ne ispuni neki uvjet iz Javnog poziva, dužan je Općini vratiti dobivena sredstva uvećano za zakonske zatezne kamate najkasnije 60 dana nakon što nastane neispunjenje nekog od uvjeta

**Članak 6.**

Sredstva za ostvarivanje prava iz ovog Programa osigurana su u proračunu Općine Vrbanja.

**Članak 7.**

Ovaj Program stupa na snagu osmog dana od dana objave u „Službenom vjesniku Vukovarsko-srijemske županije“.

PREDSJEDNIK OPĆINSKOG VIJEĆA

Zlatko Balta dipl.ing.šum.